ai4bharat/Pralekha huggingface dataset:
وزارت دفاع
آن لائن بلڈنگ پلان کی منظوری سے متعلق نظام  کی مزید پانچ
کنٹونمنٹ بورڈ س تک توسیع کی گئی
حکومت نے ای چھاؤنی پورٹل کے تحت عمارتوں کے منصوبوں کی آن لائن منظوری سے متعلق نظام  کی مزید پانچ کنٹونمنٹ بورڈس تک توسیع کئے جانے کی منظوری دے دی ہے۔ یہ کنٹونمنٹ بورڈس ہیں ، آگرہ ، رانی کھیت ، ببینا ، جموں اورکینّور-اس قدم سے ان کنٹونمنٹ میں بلڈنگ پلان کی جانچ پڑتال کے عمل میں رفتار، درستگی ، استقامت اور شفافیت میں مزید اضافہ ہوگا۔ اس توسیع کے ساتھ ہی ، اوبی پی اے ایس کے تحت فوائد سے ملک بھرکے 22کنٹونمنٹ بورڈس میں رہنے والے رہائشی مستفید ہوسکیں گے ۔
اس عمل کو زیادہ سادہ اورسہل بنانے اورعمل آوری کے بوجھ کو کم کرنے کے مقصد سے ، اوبی پی اے ایس نے سبھی کنٹونمنٹ بورڈس میں ایپلی کیشن فارم اوراس کے عمل کو معیاری بنادیاہے ۔ وہاں کے رہائشی افراد کے لئے ضروری ہے کہ وہ صرف چاردستاویز ات اپ لوڈ کریں ، جب کہ اس سے پہلے دس دستاویزات اپ لوڈ کرنے کی ضرورت تھی ۔ اس کے علاوہ ، بلڈنگ پلان کی منظوری سے متعلق عمل میں پیشگی طورپر برسرموقع معائنہ سے متعلق لازمی ضابطہ کو بھی ختم کردیاگیاہے ، جبکہ سول علاقے سے باہرقدیم انتقال ملکیت کی دستاویز سے متعلق املاک اس سے مستثنیٰ ہوں گی ۔ پورے بلڈنگ پلان کو ، قطعہ زمین کے محل وقوع  کی بنیاد پر دودن سے لے کر 11دن کے درمیان مختصرمدت میں منظوری دی جائے گی ۔
آن لائن پورٹل کے ذریعہ ، ایک درخواست گزار/آرکی ٹیکٹ ،ای ڈی سی آر شکل میں بلڈنگ پلان کی ڈرائنگس جمع کراسکتاہے۔ یہ پلان خودکار طریقےسے چیک کیاجائے گا اوراسے کنٹونمنٹ بورڈ کے عمارت کے پیمانوں  کے مطابق درست قراردیاجائے گا۔ اس کے بعد قابل اطلاق فیس /چارجز آن لائن اداکرائے جاسکتے ہیں ۔ درخواست گزار کسی بھی مرحلے پر اپنی درخواستوں کی بروقت صورتحال کا پتہ چلاسکتے ہیں، اوراسے ایس ایم ایس اورای میل کے توسط سے بھی مطلع کیاجاتاہے ۔ ایک مرتبہ منظوری مل جانے کے بعد، بلڈنگ پلان کے منظوری کے خط کو خودکارطریقے سے تیارکیاجائے گا اوراسے درخواست گزار ڈاؤن لوڈکرسکتاہے ۔
ای چھاؤنی، وزارت دفاع کے ڈیفنس ایسٹیٹ کے ڈائریکٹوریٹ جنرل کا شہریوں پرمرکوز ایک پروجیکٹ ہے ۔ جس کے ذریعہ بغیر کسی کاغذ کے استعمال کے اورکسی بھی انسانی عمل دخل کے بغیر اورنقدرقم کے استعمال کے بغیر، ایک کامن ویب پورٹل کے ذریعہ سبھی 62کنٹونمنٹ بورڈس کے لئے آن لائن سروسیز فراہم کی جاتی ہیں ۔ای چھاؤنی کے تحت آن لائن بلڈنگ پلان کی منظوری سے متعلق نظام  موڈیول ، ابتدا میں 17کنٹونمنٹ بورڈس میں رہائشوں کے لئے ‘‘رہن سہن میں سہولت ’’ ، ‘‘کاروبارکرنے میں آسانی ’’پیداکرنے کی غرض سے شروع کیاگیاتھا۔
وزارت خزانہ
وزیر خزانہ نرملا سیتارمن نے بجٹ 22-2021کے لیے ریاستوں /مرکزکے زیر انتظام علاقوں کے وزرائے خزانہ کے ساتھ ماقبل بجٹ مشاورت کی
نئی دہلی،18جنوری/خزانہ اور کارپوریٹ امور کی مرکزی وزیر نرملا سیتارمن نے آج یہاں ریاستوں/مرکزکے زیر انتظام علاقوں کے وزرائے خزانہ کے ساتھ ماقبل بجٹ مشاورت کی۔یہ میٹنگ ویڈیوں کانفرنس کے ذریعہ منعقد کی گئی تھی اور اس میں مرکزی حکومت اور ریاستوں /مرکز کے زیر انتظام علاقوں کے وزیر اعلیٰ، نائب وزیر اعلیٰ ، وزیر خزانہ ، وزرا اور سینئر افسران موجود تھے۔
امور خزانہ کےمرکزی سکریٹری ڈاکٹر اے بی پانڈے نے میٹنگ میں شرکت کرنے والی سبھی شخصیات کا استقبال کیا اور انہیں اس مخصوص مشاورتی میٹنگ کی اہمیت سے مطلع کیا۔ مرکزی وزیر خزانہ نے اس میٹنگ کی اہمیت کی نشاندہی کوآپریٹو فیڈرلیزم کی علامت کے طور پر کی اور مرکزی حکومت کے ریاستوں /مرکز کے زیر انتظام علاقوں  کو وبا کے خلاف لڑنے میں مضبوط حمایت کرنے کی طرف بھی اشارہ کیا۔ اس میٹنگ میں شرکت کرنے والی متعدد شخصیات نے ریاستوں /مرکز کے زیر انتظام علاقوں کو وبا کے دوران سب سے مشکل مہینوں میں قرض لینے کی حد میں اضافہ کرکے اور ریاستوں کو یک کے بعد دیگرے قرض مہیا کرنے کی مرکزی وزیر خزانہ کی اقتصادی مدد کے لیے شکریہ ادا کیا۔ شرکت کرنے والوں میں مرکزی وزیر خزانہ کی بجٹ تقریر میں اضافہ کے لیے متعدد مشورے بھی دیے۔
۔ ۔ ۔ ۔ ۔ ۔ ۔ ۔ ۔
(م ن۔ام ۔ ج (

U-534,
(Visitor Counter : 99
وزارت آیوش
راجیہ سبھانے قومی کمیشن برائے ہومیو پیتھی  بل، 2021 اور قومی کمیشن برائے ہندوستانی طریقہ علاج بل، 2021 کو منظوری دی
راجیہ سبھا نے بدھ کے روزقومی کمیشن برائے ہومیو پیتھی  بل، 2021 اور قومی کمیشن برائے ہندوستانی طریقہ علاج بل، 2021 کو منظوری دےدی ہے۔ یہ دونوں بل لوک سبھا کے ذریعہ منگل کو منظور کئے جاچکے تھے۔
آیوش کے وزیر جناب سربانندا سونوال کے ذریعہ پیش کئے گئے اس بل کا نام قومی کمیشن برائے ہندوستانی طریقہ علاج  بل 2021 ہے۔ اس بل میں نیشنل کمیشن فار انڈین سسٹم آف میڈیسائن ایکٹ 2020 کے تحت قومی کمیشن کے تشکیل دیئے جانے تک ، انڈین میڈیسائن سینٹرل کونسل  آرڈینینس 2021 کے مطابق تشکیل دیئے گئے بورڈ آف گورنرس کے ذریعہ کئے گئے کاموں، فیصلوں اور ادا کی گئی ذمہ داریوں کوتحفظ دینے کا مطالبہ کیا گیا ہے۔
آج راجیہ سبھا میں بھی قومی کمیشن برائے ہومیو پیتھی  بل ، 2021 کو منظوری دے دی گئی۔ یہ بل بھی وزیر آیوش کے ذریعہ پیش کیا گیا تھا۔ اس بل میں نیشنل کمیشن فارہومیو پیتھی ایکٹ 2020 کے تحت قومی کمیشن کے تشکیل دیئے جانے تک ، ہومیو پیتھی سینٹرل کونسل  آرڈینینس 2021 کے مطابق تشکیل دیئے گئے بورڈ آف گورنرس کے ذریعہ کئے گئے کاموں، فیصلوں اور ادا کی گئی ذمہ داریوں کوتحفظ دینے کا مطالبہ کیا گیا ہے۔
اب ان دونوں بلوں کو صدر کے پاس ان کی منظوری حاصل کرنے کےلئے بھیجا جائے گا۔
ہنر مندی کے فروغ اور صنعت کاری کی وزارت
ڈرون کی تیاری سے متعلق ہنر مندی کے پروگرام
ہنر مندی کی ترقی اور صنعت کاری کی وزارت نے ڈرون کی تیاری، مرمت اور دیکھ بھال پر پانچ  مختصر مدتی ہنر مندی کے پروگرام شروع کیے ہیں۔ تفصیلات ضمیمہ-1 میں منسلک ہیں۔ حکومت نے ملک کی 19 ریاستوں میں 126 صنعتی تربیتی اداروں  میں یہ مختصر مدتی کورس شروع کیے ہیں، جن میں سے 12  ITIs مہاراشٹر میں ہیں۔ تفصیلات ضمیمہ-2 میں منسلک ہیں۔
ہنر مندی کی ترقی اور صنعت کاری کے وزیر مملکت جناب راجیو چندر شیکھر نے آج لوک سبھا میں ایک تحریری جواب میں یہ معلومات فراہم کی۔
سٹرک ٹرانسپورٹ اور شاہراہوں کی وزارت
این ایچ اے آئی نے پلوں اور دیگر ڈھانچے کے ڈیزائن اور تعمیر میں تیزی لانے کے لیے ڈی ایم آر سی کے ساتھ اشتراک کیا
عالمی معیار کا قومی شاہراہوں کا نیٹ ورک فراہم کرنے کی اپنی کوشش میں این ایچ اے آئی نے آج دہلی میٹرو ریل کارپوریشن کے ساتھ مختلف پلوں/ ڈھانچے کے ڈیزائن،این ایچ اے آئی پروجیکٹوں کے حفاظتی پہلوؤں اوراین ایچ اے آئی کے عہدیداروں کی استعداد کار میں اضافے کے لیے مفاہمت کی عرضداشت پر دستخط کیے ہیں۔ مفاہمتی عرضداشت پر این ایچ اے آئی کے چیئرمین جناب سنتوش کمار یادو اور ڈی ایم آر سی کے منیجنگ ڈائریکٹر ڈاکٹر وکاس کمار کے ساتھ این ایچ اے آئی اور ڈی ایم آر سی کے دیگر سینئر عہدیداروں کی موجودگی میں دستخط کیے گئے۔ یہ اقدام این ایچ اے آئی کے ’ڈیزائن ڈویژن‘ کو مضبوط کرے گا ،جو ملک بھر میں قومی شاہراہوں پر پلوں، ڈھانچے، سرنگوں اور ا ٓ رای دیواروں کی منصوبہ بندی، ڈیزائننگ، تعمیر اور دیکھ بھال کا جائزہ لیتا ہے۔
اس معاہدے کے تحت ڈی ایم آر سی،این ایچ اے آئی کو جاری منصوبوں میں تمام پلوں / ڈھانچے کے ڈیزائن کا جائزہ لینے کے لیے خدمات فراہم کرے گا۔ معاہدے میں تضادفی طور پر منتخب کیے گئے پلوں، ڈھانچے، سرنگوں، آر ای دیواروں اور دیگر خصوصی ڈھانچے کے ڈیزائن کا جائزہ بھی شامل ہے۔ ڈی ایم آر سی تفصیلی پروجیکٹ ریپوٹ مرحلے پر کھڑے پلوں اور خصوصی ڈھانچے کا جائزہ لینے کے لیے بھی این ایچ اے آئی کی مدد کرے گا۔
ڈی ایم آر سی تعمیراتی طریقہ کار، عارضی ڈھانچے، اٹھانے اور شروع کرنے کے طریقوں، منتخب پلوں اور ڈھانچوں کے پہلے سے دباؤ کے طریقوں اور بے ترتیب بنیادوں پر خصوصی ڈھانچے کا جائزہ لینے میں بھی این ایچ اے آئی کی مدد کرے گا۔
اس کے علاوہ ڈی ایم آر سی، این ایچ اے آئی کے اہلکاروں کی صلاحیت بڑھانے کے لیے اپنی مخصوص نوعیت کے تربیتی پروگرام منعقد کرے گا۔ اس میں اونچے ڈھانچے اور پلوں میں ڈیزائن، تعمیر، نگرانی، دیکھ بھال اور حفاظت کے پہلو شامل ہوں گے۔
یہ معاہدہ دو سال کی مدت کے لیے نافذ العمل رہے گا۔ یہ اقدام دو سرکاری تنظیموں کے درمیان بہترین طریقوں کے تبادلے اور قومی تعمیر کے مقصد میں تعاون کرنے والے ٹرانسپورٹ انفرااسٹرکچر نیٹ ورک کو بڑھانےکی غرض سے مل کر کام کرنے کے لیے تعاون کو نمایاں کرتا ہے۔
کامرس اور صنعت کی وزارتہ
اے پی ای ڈی اے نے ہندوستان کی شراب کی برآمدات کو بڑھانے کے لیے لندن وائن فیئر میں شرکت کی
ہندوستانی شراب کے دس برآمد کنندگان نے میلے میں شرکت کی
ہندوستان نے 2020-21 میں 322.12 ملین امریکی ڈالر کی الکوحل مصنوعات برآمد کیں
نئی دہلی،10 جون 2022/
ہندوستانی شراب کی برآمد کو فروغ دینے کے لیے، زرعی اور پروسیسڈ فوڈ پروڈکٹس ایکسپورٹ ڈیولپمنٹ اتھارٹی ، جو کامرس اور صنعت کی وزارت کے زیرتحت کام کرتی ہے، نے لندن وائن فیئر - 2022 میں دس برآمد کنندگان کو شرکت کی سہولت فراہم کی۔
لندن وائن فیئر 7-9 جون کے دوران منعقد کیا گیا، جسے دنیا کے سب سے اہم وائن ٹریڈ ایونٹس میں شمار کیا جاتا ہے۔
لندن وائن فیئر میں حصہ لینے والے ہندوستانی برآمد کنندگان میں ریسویرا وائن، سولا وائن یارڈز، گڈ ڈراپ وائن سیلرز، ہل زیل وائنز، کے ایل سی وائن، سوما وائن ولیج، گروور زمپا وائن یارڈ، پلیٹاو ونٹنرز، اے ایس اے وی وائن یارڈز اور فریٹیلی وائن یارڈز شامل ہیں۔
یہ دیکھتے ہوئے کہ ہندوستان دنیا میں الکوحل مشروبات کی تیسری سب سے بڑی منڈی ہے، یہاں 12 جوائنٹ وینچر کمپنیاں ہیں جن کے پاس اناج پر مبنی الکحل مشروبات کی پیداوار کے لیے 33,919 کلو لیٹر سالانہ کی لائسنس یافتہ صلاحیت ہے۔ یہ حکومت ہند کے لائسنس کے تحت تقریباً 56 یونٹ بیئر تیار کر رہے ہیں۔
ہندوستان نے 2020-21 کے دوران 322.12 ملین امریکی ڈالر کی مالیت کی 2.47 لاکھ میٹرک ٹن الکوحل مصنوعات دنیا کو برآمد کی ہیں۔ 2020-21 میں ہندوستانی الکوحل مصنوعات کی برآمد کی بڑی منزلیں متحدہ عرب امارات، گھانا، سنگاپور، کانگو، اور کیمرون وغیرہ تھیں۔
مہاراشٹر وائن مینوفیکچرنگ کے لیے ایک اہم ریاست بن گئی ہے کیونکہ ریاست میں 35 سے زیادہ شراب خانے ہیں۔ مہاراشٹر میں شراب کی پیداوار کے لیے انگور کی کاشت کے لیے تقریباً 1,500 ایکڑ کا استعمال کیا جاتا ہے۔ وائن مینوفیکچرنگ کو فروغ دینے کے لیے، ریاستی حکومت نے شراب سازی کے کاروبار کو چھوٹے پیمانے کی صنعت قرار دیا ہے اور ایکسائز رعایتیں بھی پیش کی ہیں۔
ہندوستان کی الکوحل مشروبات کی مصنوعات جیسے مالٹ، شراب، سفید شراب، برانڈی، وہسکی، رم، جن وغیرہ سے بنی بیئر کی مانگ عالمی مارکیٹ میں کئی گنا بڑھ گئی ہے۔
اے پی ای ڈی اے نے ہندوستانی شراب کی صلاحیت کے بارے میں بیداری پیدا کرنے کے لیے مختلف بین الاقوامی تجارتی میلوں میں کئی ورکشاپس اور وائن چکھنے کی تقریبات کا انعقاد کیا ہے۔
ہندوستانی شراب کی صنعت نے 2010 سے 2017 کے دوران 14 فیصد کی کمپاؤنڈ سالانہ ترقی کی شرح سے ترقی کی ہے اور اسے ملک میں الکوحل مشروبات کے تحت سب سے تیزی سے ترقی کرنے والی صنعت بنا دیا ہے۔
وزیراعظم کا دفتر
شنگھائی تعاون تنظیم سربراہ اجلاس کے شانہ بہ شانہ وزیر اعظم کی جمہوریہ ترکی کے صدر عزت مآب رجب طیب اردوغان سے ملاقات
1۔ وزیر اعظم جناب نریندر مودی نے 16 ستمبر 2022 کو، ازبکستان کے شہر سمرقند میں منعقدہ شنگھائی تعاون تنظیم سربراہ اجلاس کے شانہ بہ شانہ ، جمہوریہ ترکی کے صدر عزت مآب جناب رجب طیب اردوغان سے ملاقات کی۔
2۔ دونوں قائدین نے بھارت – ترکی کے مابین تعلقات کا جائزہ لیا۔ حالیہ برسوں میں افزوں اقتصادی تعلقات خصوصاً باہمی تجارت کا ذکر کرتے ہوئے، انہوں نے اقتصادی اور کاروباری روابط میں مزید اضافہ کرنے کے لیے امکانات کو تسلیم کیا۔
3۔ دونوں قائدین نے علاقائی اور عالمی ترقی کے موضوع پر بھی تبادلہ خیالات کیے۔ دونوں قائدین نے نہ صرف باہمی موضوعات ، بلکہ خطے کے مفاد کے لیے بھی باقاعدہ طور پر روابط قائم رکھنے پر اتفاق کیا۔
سمرقند
16 ستمبر 2022
مکانات اور شہری غریبی کے خاتمے کی وزارت
نوویل کورونا وائرس کووڈ-19 کو مدنظر رکھتے ہوئے جی پی آر اے  کے الاٹیوں کو یکمشت رعایت
نئی دہلی، 23جون، 2020،ہاؤزنگ اور شہری امور کی وزارت نے جی پی آر اے کے الاٹیوں کو سرکاری رہائش گاہوں میں رہنے کے معاملے میں مزید 15 دنوں کی راحت فراہم کی ہے۔ یہ راحت 15؍جولائی 2020 تک کے لئے ہے۔ اس سے پہلے وزارت نے 5مئی 2020 کو جاری کردہ او ایم کے توسط سے ان رہائش گاہوں کو اپنی تحویل میں رکھنے کی مدت میں 30جون 2020 تک توسیع کی تھی۔ وزارت نے کووڈ-19 کے معاملوں میں رونما ہوئے اضافے کو مدنظررکھتے ہوئے، متبادل رہائشی انتظامات کرنے، شفٹنگ کےلئے درکار مزدوروں کے انتظام میں الاٹیوں کو درپیش مشکلات وغیرہ کو ذہن میں رکھتے ہوئے یہ فیصلہ لیا ہے۔ وزارت نے 22جون کوجاری کردہ او ایم نمبر 12035/2/2020-Pol.IIمؤرخہ 22جون 2020 کے توسط سے متعلقہ الاٹیوں کو مشورہ دیا ہے کہ وہ 15جولائی 2020 یا اس سے قبل رہائش گاہیں خالی کردیں۔بصورت دیگر ان سے محصول ؍ بازار کی شرح پر کرایہ وصول کیاجائے گا۔
۔۔۔۔۔۔۔۔۔۔۔
م ن۔ک ا۔
U- 3472
(Visitor Counter : 116
وزارت اطلاعات ونشریات
ایک کتا اور اس کا آدمی - غیر مشروط محبت کی ایک غیر روایتی کہانی اس فلم کو بنانے کے لئے مجھے اپنی ساری بچت خرچ کرنا پڑی: سدھارتھ ترپاٹھی
نئی دہلی۔ 23 جنوری کوئلے کی کان کنی کی وجہ سے شوکی اور اس کے کتّے کو ان کے گاؤں سے دربدر کیا جا رہا ہےلیکن کھیرو کے لیے شوکی کی غیر مشروط محبت اسے اس سے الگ نہیں ہونے دیتی۔ انسان اور اس کے پالتو جانور کے مابین رشتوں کی کہانی، چھتیس گڑھی زبان کی اس فلم کے مرکز میں ہے، جس کی نمائش گوا میں 51 ویں ہندوستانی بین الاقوامی فلم فیسٹیول  میں کی گئی۔ہندوستانی پینورما فیچر فلم کو بین الاقوامی مقابلے کے زمرے میں بھی منتخب کیا گیا ہے۔
فلم کی اسکریننگ کے بعد پناجی ، گوا میں بروز ہفتہ 23 جنوری 2021 کو ایک پریس کانفرنس سے خطاب کرتے ہوئے کہا ، "میں نے غیر روایتی کہانی پر فلم بنانے کے بارے میں دو بار نہیں سوچا تھا۔"
چونکہ کوئلے کی کان کنی کی وجہ سے پورا گاؤں بے گھر ہونے والا ہے، شوکی کو ایک کان کنی کمپنی کے ذریعہ بیدخلی کا آخری نوٹس دیا جاتا ہے۔ اس کے بعد اس کے ذہن میں ایک غیر منطقی سوچ جنم لیتی ہے کہ کھیرو اسی رات مر جائے گا۔ شوکی کی رات کتؔے کی موت کے بارے میں سوچتے ہوئے بھوک اور گھبراہٹ میں گذرتی ہے۔
"اس فلم کو بنانے کے لئے مجھے اپنی ساری بچت خرچ کرنا پڑی۔ مجھے فلم کی تقسیم کے دوران بھی دشواری کا سامنا کرنا پڑا۔"
ہدایت کار نے کہا کہ مقامی مناظر کو اسکرین پر دکھانا آسان تھا کیونکہ وہ اس جگہ ، لوگوں اور وہاں کی ثقافت سے بخوبی واقف ہیں۔
اسکرپٹ لکھنے کے عمل کے بارے میں پوچھے جانے پر ، انہوں نے کہا: "کوئی بھی کہانی اپنے آپ بڑھتی جاتی ہے اور اس سے کافی الگ ہوتی ہے جو آپ نے شروعات میں کاغذ پر لکھی ہوتی ہے۔ عملی طور پر یہ تبدیلی فلم سازی کے دوران پیش آتی ہے۔
ترپاٹھی نے سال 2000 میں ایس آر ایف ٹی آئی ، کولکاتہ سے سینما ٹوگرافی میں گریجویشن کیا تھا۔ ‘اے ڈاگ اینڈ ہز مین’ ان کی پہلی فیچر فلم ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-763
(Visitor Counter : 1530
کیمیکلز اور فرٹیلائزر کی وزارت
منی رتن –IIکمپنی ایف سی آئی اراولی جپسم اینڈ مائنس انڈیا لمٹیڈ کے ذریعے 18واں ڈیویڈنڈ
نئی دہلی،23دسمبر؍2021:
کیمیکلز اور فرٹیلائزرز کی وزارت کے تحت مرکزی حکومت کی پبلک سیکٹر کمپنی اراولی جپسم اینڈ منرلز انڈیا لمٹیڈ کے چیئرمین اور مینجنگ ڈائریکٹر بریگیڈیئر امر سنگھ راٹھور نےکیمیکلز اور فرٹیلائزرز کے مرکزی وزیر ڈاکٹر منسکھ مانڈویہ کو 12,60,00,000روپے کا ڈیویڈنڈ چیک پیش کیا۔اس موقع پر سیکریٹری جناب راجیش کمار چترویدی بھی موجود تھے۔جناب مانڈویہ نے کمپنی کے ذریعے حاصل کردہ نتائج اور پیش رفت کی ستائش کی۔انہوں نے یہ امید بھی ظاہر کی کہ کمپنی تیزی سے ترقی کرے گی اور سرکار کے لئے زیادہ ڈیویڈنڈ پیدا کرے گی۔
چیئرمین اور مینجنگ ڈائریکٹر نے یہ بھی بتایا کہ کمپنی اپنے تکسیری منصوبوں کے ساتھ آگے بڑھ رہی ہے اور اس کی پوٹاش اور راک فاسفیٹ جیسی فرٹیلائزر معدنیات کی کانکنی میں داخل ہونے کا منصوبہ ہے۔اس کے علاوہ کمپنی نے مستقبل قریب میں بایو اور کیمیکل فرٹیلائزر پیداوار کے شعبے میں بھی کاروبار کرنے کا منصوبہ تیار کیا ہے۔
ایف سی آئی اراولی جپسم اینڈ منرلز انڈیا لمٹیڈ کو جودھ پور مائننگ آرگنائزیشن کے بند ہونے کے نتیجے میں 14فروری 2003ء کو قائم کیا گیا تھا۔ نئی کمپنی نے اپنا کاروبار یکم اپریل 2003ء کو 10 کروڑ روپے کے قانونی اثاثے کے ساتھ شروع کیا تھا۔کمپنی نے 18 سال کی مختصر مدت کے دوران بھارت سرکار کو 113.94کروڑ روپے کی ادائیگی کی ہے۔
سٹرک ٹرانسپورٹ اور شاہراہوں کی وزارت
مرکز کے زیر انتظام نئے علاقے ’’دادر اور نگر حویلی اور دمن اور دیو‘‘ کو موٹر گاڑیوں کے رجسٹریشن کے لئے نیا نشان ’’ڈی ڈی‘‘ تفویض کیا گیا
نئی دہلی،32؍جنوری،سڑک ، ٹرانسپورٹ اور شاہراہوں کی وزارت نے موٹر گاڑیوں کے رجسٹریشن کے لئے ’’دادراورنگرحویلیاوردمناوردیو‘‘ کے لئے ایک نیا رجسٹریشن مارک ’ڈی ڈی‘ تفویض کیا ہے۔ دادر اور نگر حویلی اور دمن اور دیو کے انضمام کے بعد یہ ایک مرکز کے زیر انتظام نیا علاقہ تشکیل دیا گیا ہے۔ وزارت نے موٹر گا ڑیوں کے قانون -1988 کے تحت اس سلسلے میں 22 جنوری 2020 کو نوٹیفکیشن جاری کیا ہے۔ اس کا نفاذ 26 جنوری 2020 سے شروع ہو جائے گا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-344
(Visitor Counter : 57
وزیراعظم کا دفتر
وزیراعظم نے مہانومی کے موقع پرماں سدّ ھی داتری کی پوجا ارچنا کی
نئی دہلی ،14؍اکتوبر:وزیراعظم ، جناب نریندرمودی نے نوراتری کے دوران کے مہانومی کے موقع پر ماں سدھی داتری کی پوجا ارچنا کی اورہرایک کے لئے ان کے آشیرواد کی خواہش کی ہے ۔
اپنے ٹویٹ میں وزیراعظم نے کہا ہے :
‘‘ نوراتری میں مہانومی کے مقدس موقع پر ماں سدھی داتری کی پوجا ارچنا ہوتی ہے ۔ میری خواہش ہے کہ ان کے آشیرواد سے ہرکسی کو اپنے مقاصدمیں کامیابی حاصل ہو۔ ماں کے عقیدتمندوں کے لئے ان کی یہ استُتی ... https://t.co/YYTr3oNm5Y"
وزیراعظم کا دفتر
مختلف تیوہاروں کے موقع پر قوم کو وزیراعظم کی مبارکباد
نئی دہلی،14 اپریل / وزیراعظم جناب نریندر مودی نے مختلف تیوہاروں کے موقع پر ملک بھر کے عوام کو اپنی جانب سے مبارکباد پیش کی ہے۔
وزیراعظم نے اپنی جانب سے ٹوئیٹس کے ایک سلسلے کے تحت کہا ہے کہ:
‘‘میں ملک بھر کے عوام کو مختلف تیوہاروں کے موقع پر مبارکباد پیش کرتا ہوں۔ خدا کرے کہ یہ تیوہار بھارت میں بھائی چارے کے جذبے کو مستحکم بنائیں ۔ خدا کرے یہ تیوہار مسرت اور اچھی صحت لے کر آئیں۔ ہم مستقبل میں کووڈ-19 وبائی مرض سے نمٹنے کے لئے متحد ہو کر زیادہ قوت سے نبردآزما ہو سکیں۔
شوبھو نبو برشو! پوئیلا بیشاکھ کی مبارکباد۔ مستقبل کا سال بے مثال ثابت ہو جس میں ہر کس و ناکس صحت مند اور خوشحال رہے۔
ہر کس و ناکس کو وشو کی مبارکباد! ایک نیا سال نئی امید اور نئی توانائی لے کر آتا ہے۔ خدا کرے آنے والا سال ہر کسی کی زندگی میں اچھی صحت اور خیر و عافیت لے کر آئے ۔
ہر کس و ناکس کو پوتھانڈو کی مبارکباد۔ میں مسرت اور بے مثال صحت سے مالا مال سال کی دعا کرتا ہوں ۔
بوہاگ بیہو کے مبارک موقع پر اپنی جانب سے نیک تمناؤں کا اظہار کرتا ہوں۔ ’’
جل شکتی وزارت
نیشنل مشن فار کلین گنگا اور نیشنل انسٹی ٹیوٹ آف اربن افیئرز کی طرف سے ’شہری دریاؤں کا ایک نیا تصور سامنے لانے‘ پر تھیسس نویسی کے مقابلے کے فائنلسٹوں کے لئے رائٹ شاپ کا انعقاد
نیشنل مشن فار کلین گنگا کے ڈی جی جناب جی اشوک کمار کی طرف سے طلباء کو دریا کے تحفظ اور اس کےانتظام کے رُخ پر کام کرنے کی ترغیب
مقابلے کا مقصد دریاوں سے متعلق شہری حساسیت کو فروغ دینا اور شہرسے گزرنے والے دریا کے مسائل کے حل سامنے کے لئے نوجوان ذہنوں کو مصروف کرنا ہے
نیشنل مشن فار کلین گنگا  اور نیشنل انسٹی ٹیوٹ آف اربن افیئرز  کی جانب سے 19 تا21 مئی 2022 ’شہری دریاوں کا ایک نیا تصور سامنے لانے‘ پر مقالہ نوسیی کے مقابلے کے فائنلسٹوں کے لئے ایک رائٹ شاپ کا اہتمام کیا جا رہا ہے۔ کل افتتاح کے دن جناب جی اشوک کمار، ڈائرکٹر جنرل، این ایم سی جی نے طلباء سے خطاب کیا اور انہیں اپنی بصیرت سے نوازنے کے علاوہ دریا کی حفاظت کے لئے کام کرنے کی ترغیب دی۔
جناب اشوک کمار نے سوچ میں جرات مندی کے حوالے سے طلباء کی حوصلہ افزائی کی اور کہا کہ وہ دریا کے انتظام کے لئے اوریجنل خیالات کے ساتھ سامنے آئیں۔ انہوں نے کراس لرننگ اور ایک دوسرے سے سیکھنے اور زندگی بھر سیکھنے کے کلچر کو ہمیشہ برقرار رکھنے کی ضرورت پر بھی زور دیا۔ انہوں نے آنے والی نسل کے لئے پانی کے محفوظ مستقبل کے حصول کی خاطر ملک کے آبی وسائل کے مؤثر طریقے سے انتظام کرنے کی اہمیت پر دوبارہ زور دیا۔
ہندوستان بھر کی 17 یونیورسٹیوں کے تقریباً 20 طلبہ اس رائٹ شاپ کا حصہ ہیں۔ شرکاء کا تعلق مختلف شعبوں سے ہے جیسے انجینئرنگ، فنِ تعمیر، انجینئرنگ، ماحولیات، ریموٹ سینسنگ وغیرہ۔ رائٹ شاپ کا مقصد طلباء کو ایک دوسرے کے ساتھ بات چیت کرنے کا موقع فراہم کرنا ہے تاکہ وہ اپنی بین الضابطہ سوچ کو آگے بڑھا سکیں اور شہری دریاؤں سے تعلق رکھنے والے بڑے مسائل سے آگاہ ہوسکیں۔ یہ این آئییو اے اور این ایم سی جی کے ماہرین کے لئے بھی ایک موقع ہے کہ وہ طالب علموں کو اپنے تحقیقی خیالات کو بہتر بنانے اور متعلقہ دریائی پہلوؤں کو مضبوط بنانے کے لئے تجاویز فراہم کرنے میں مدد کریں۔
’شہری دریاؤں کا ایک نیا تصور سامنے لانا‘ مقالہ نویسی کا ایک قومی سطح کا مقابلہ ہے جو این ایم سی جی اور این آئی یو اے کے ذریعے شروع کیا جا رہا ہے۔ اس کا مقصد دریاوں سے متعلق شہری حساسیت کو فروغ دینا اور شہرسے گزرنے والے دریاکے مسائل کا حل ڈھونڈنے اور سامنے کے لئے نوجوان ذہنوں کو مصروف کرنا ہے۔
کوئلے کی وزارت
کوئلہ کی وزارت کے سی پی ایس ایز، 2027 تک 7281میگاواٹ قابل تجدید توانائی کی صلاحیت حاصل کریں گے
سی آئی ایل اوراین ایل سی آئی ایل ،گجرات اور راجستھان، میں بڑے شمسی پارکس قائم کریں گے
مارچ 2023 تک، 1600 میگاواٹ قابل تجدید توانائی کی صلاحیت پیدا کی گئی
کول انڈیا، فعال طور پر کوئلہ نکالی گئی زمین پر بڑے پیمانے پر شمسی توانائی کے پلانٹس لگا رہا ہے
وزیر اعظم کے پنچ امرت عہد کے مطابق، کوئلہ کی وزارت نے اپنے تمام سی پی ایس ایز کو مشورہ دیا ہے کہ وہ کوئلے کی کان کنی کے شعبے کے لیے خالص صفر کا منصوبہ مستعدی سے تیار کریں۔ قومی عزم کے مطابق، کول پی ایس یوز نے، خاص قابل تجدید اہداف کا خاکہ پیش کرتے ہوئے تین سالہ ایکشن پلان کو احتیاط سے تیار کیا ہے۔ اس کے مطابق، کول انڈیا لمیٹڈ ، اپنے ذیلی اداروں اور این ایل سی آئی ایل نے بالترتیب 3000 میگاواٹ اور 3731 میگاواٹ قابل تجدید توانائی کی صلاحیت کو نصب کرنے کا منصوبہ بنایا ہے۔ ایس سی سی ایل نے 550 میگاواٹ کی تنصیب کا بھی منصوبہ بنایا ہے۔ اس مخصوص منصوبے کا مقصد 2027 تک 7281 میگاواٹ سے زیادہ قابل تجدید توانائی کی صلاحیت حاصل کرنا ہے۔
فی الحال،. مارچ 2023 تک تقریباً 1600 میگاواٹ قابل تجدید صلاحیت پہلے ہی پیدا کی جا چکی ہے،  اور اس مالی سال یعنی 24-2023 کے لیے 1,769 میگاواٹ کا ہدف دیا گیا ہے۔ اس میں سے سی آئی ایل نے 399 میگاواٹ اور این ایل سی آئی ایل نے 1370 میگاواٹ کی صلاحیت حاصل کرلی ہے۔ ایک اضافی 2,553 میگاواٹ صلاحیت  اگلے مالی سال یعنی 25-2024 میں دیا جانا طے ہے۔
سی آئی ایل اور این ایل سی آئی ایل ،گجرات اور راجستھان میں بڑے شمسی پارکس قائم کرنے کا منصوبہ بنا رہے ہیں۔ سی آئی ایل نے پہلے ہی جی یو وی این ایل، گجرات کو 100 میگاواٹ کی فروخت کے لیے شمسی توانائی کے اپنے پہلے منصوبے کے لیے ایک معاہدے پر دستخط کیے ہیں اور آر آر وی یو این ایل کے ساتھ 1190 میگاواٹ کے سولر پارک کے قیام کے لیے مشترکہ منصوبے میں بھی شامل ہوا ہے۔ این ایل سی آئی ایل نے پہلے ہی میسرز ٹاٹا پاور لمیٹڈ کو 300 میگاواٹ سولر پاور پلانٹ کا کام دیا ہے اور راجستھان کو بجلی کی فراہمی کرتے ہوئے 18 ماہ کے اندر اس کے مکمل ہونے کی امید ہے۔ مزید برآں، این ایل سی آئی ایل نے ایک سولر پارک کے لیے 300 میگاواٹ کا ٹینڈر اور 300 میگاواٹ کا ایک اور سولر پارک بھی دیا ہے جو کہ گرین شو آپشن کے تحت گجرات میں قائم کیے جائیں گے۔
مزید برآں، سی آئی ایل اور اس کے ماتحت ادارے ،فعال طور پر کوئلہ نکلی ہوئی زمین اور استطاعت سے زیادہ ڈمپس والی اراضی پر بڑے پیمانے پر سولر پاور پلانٹس لگا رہے ہیں۔ وہ کوئلے کی ذیلی کمپنیوں کے تمام گھروں کو چھت پر شمسی سہولیات سے لیس کر رہے ہیں۔ این سی ایل نے ریہاند آبی ذخائر میں 1500 میگاواٹ صلاحیت کا تیرتا ہوا سولر پاور پلانٹ قائم کرنے کے لیے اترپردیش کی سرکار کے ساتھ مشترکہ پروجیکٹ شروع کیا ہے۔
کوئلہ کی وزارت کے پاس کاربن کے اخراج کو کم کرنے اور کوئلہ کمپنیوں کی مستقبل کی پائیداری، دونوں کی ذمہ داری کو مدنظر رکھتے ہوئے، ملک کی قابل تجدید توانائی کی ضروریات میں نمایاں حصہ رسدی کے پرجوش منصوبے ہیں۔ کوئلے کے تمام ذیلی اداروں کو مقررہ شیڈول کے اندر خالص صفر اخراج حاصل کرنے کی ہدایت دی گئی ہے۔ یہ واضح کرنا ضروری ہے کہ کوئلے کے ان ذیلی اداروں کے پاس اس منتقلی کو پائیدار طریقوں میں مدد دینے کے لیے وافر اندرونی وسائل موجود ہیں۔
مواصلات اور اطلاعاتی ٹیکنالوجی کی وزارت
انڈیا پوسٹ نے آزادی کا امرت مہوتسو کے حصے کے طور پر بینکنگ ڈے منایا
وزیر مملکت جناب دیو سنگھ چوہان نے موگا سلک پر خصوصی کور جاری کیا
مالیاتی شعور پیدا کرنے اور مالیاتی شمولیت کو فروغ دینے کے لیے محکمہ نے مالیاتی شمولیت  میلوں کا انعقاد کیا
محکمہ ڈاک، وزارت مواصلات نے آج قومی ڈاک ہفتہ اور آزادی کا امرت مہوتسو  تقریبات کے ایک حصے کے طور پر بینکنگ ڈے منایا۔
وزیر مملکت برائے مواصلات جناب دیو سنگھ چوہان کی موجودگی میں آسام پوسٹل سرکل نے آج موگا ریشم جی آئی ٹیگ پر ایک خصوصی کور جاری کیا۔ بینکنگ ڈے کے موقع پر ایس ایس اے پاس بک کے 5 نمبر بچیوں کے والدین کے حوالے کیے گئے۔ معزز وزیر نے محکمہ ڈاک کی کامیابی، کارکردگی اور عزم وغیرہ کے حوالے سے ایک حوصلہ افزا تقریر کی۔
محکمہ اکتوبر کے مہینے میں قومی ڈاک ہفتہ مناتا ہے، جس کا آغاز 9 اکتوبر کو عالمی ڈاک دن سے ہوتا ہے۔ مزید یہ کہ وزارت ثقافت نے محکمہ ڈاک کے لیے 11 تا 17 اکتوبر 2021 کا ہفتہ آزادی کا امرت مہوتسو  منانے کے لیے مختص کیا ہے۔ بینکنگ ڈے 11 اکتوبر 2021 کو منایا جا رہا ہے۔
محکمہ ملک بھر میں پھیلے 1.57 لاکھ ڈاک خانوں کے ذریعے 9 چھوٹی بچت اسکیمیں چلاتا ہے۔ وزیر اعظم جن سرکشا یوجنا کے تحت اسکیمیں ڈاک خانوں میں بھی دستیاب ہیں۔ لڑکیوں کو با اختیار بنانے کے لیے بیٹی بچاؤ بیٹی پڑھاؤ مہم کے تحت سکنیا سمردھی یوجنا اکاؤنٹس  کے فروغ میں محکمہ نے اہم کردار ادا کیا ہے۔ جنوری 2015 میں اسکیم کے شروع ہونے کے بعد سے 2.2 کروڑ سے زائد ایس ایس اے اکاؤنٹس پوسٹ آفس میں کھولے گئے ہیں۔
ڈیجیٹل مالیاتی شمولیت کو مزید آگے بڑھانے کے لیے انڈیا پوسٹ پیمنٹ بینک  کا آغاز وزیراعظم کے یکم ستمبر 2018 کو کیا گیا تھا۔ یہ کسی بھی گھر کے 5 کلو میٹر کے اندر بنکاری رسائی پوائنٹ کی موجودگی کے حکومتی مقصد کی تکمیل کرتا ہے۔ آئی پی پی بی گھر پر مختلف مالیاتی اور غیر مالیاتی خدمات پیش کرتا ہے جیسے ڈور سٹیپ بینکنگ کے ذریعہ آدھار قابل ادائیگی نظام  سروسز، ڈیجیٹل بچت اکاؤنٹ، ڈیجیٹل لائف سرٹیفکیٹ ۔
اس سال، محکمہ تمام اضلاع میں مالیاتی شمولیت  میلوں کا اہتمام کرتے ہوئے آزادی امرت مہوتسو منا رہا ہے تاکہ مالی شعور پیدا کیا جائے اور مالی شمولیت کو فروغ دیا جا سکے۔ بینکنگ ڈے کا مرکزی موضوع سکنیا سمردھی یوجنا کو فروغ دینا ہے۔ نیز، مختلف آئی پی پی بی خدمات کو ان میلوں کے ذریعے فروغ دیا جائے گا۔
آزادی کا امرت مہوتسو: ہندوستان کی آزادی کے 75 سال منانے سے متعلق دستاویزی فلم میلے کے دوران دکھائی جائے گی۔ میلے کے دوران ہندوستان کی آزادی کی جدوجہد سے متعلق ویڈیوز بھی دکھائی جائیں گی۔ چھوٹی بچت اسکیموں اور پوسٹ آفس کے ذریعے دستیاب خدمات بشمول آئی پی پی بی کی خدمات کو میلے کے دوران لوگوں کو آڈیو ویژول کے ذریعے سمجھایا جائے گا۔ بینکنگ ڈے کے موقع پر چھوٹی بچت اور آئی پی پی بی کے شعبے میں نمایاں کارکردگی کا مظاہرہ کرنے والوں کی خدمات کا اعتراف کیا جائے گا۔
مرشد آباد سنٹرل سب ڈویژن ، مغربی بنگال کے تحت ستوئی ایس او میں بینکنگ ڈے کا مشاہدہ
سکم ریاست کے تحت، گنگتوک ایچ او